钦定古今图书集成/明伦汇编/氏族典/第389卷 > 李珙
## 钦定古今图书集成/明伦汇编/氏族典/第389卷 > 李珙

按《唐书乌重引传》：李珙，世儒家，尚材武，有崖岸。尝至
泽潞，见李抱真，欲署牙将，闻其使酒不用。都将王虔
休曰：“珙奇士，不能用即杀之，无为他人得也。”抱真不
纳。虔休代节度，引为将，重引禽从史，珙将救之。既闻
谋出，朝廷乃止。重引爱其才，讨淮西也，表为行营都
将。终右武卫上将军。